Lista celor mai populare prenume românești din ultimii 20 de ani. Cum pot influența acestea dezvoltarea socială a copiilor
Andrei și Maria sunt cele mai întâlnite prenume din ultimele două decenii, arată o analiză recentă făcută de Clubul Copiilor. În ultimii ani, însă, în certificatele de naștere ale copiilor au apărut, tot de mai des, prenume ca Charlotte, Josephine, Leo sau Liam, în timp ce prenume ca Marius, Florin, Nicoleta și Mariana au fost date uitării. Experții le atrag atenția părinților că prenumele ales pentru copilul lor îi poate influența acestuia dezvoltarea socială. „Există riscul să fie făcut de rușine de ceilalți”, spun specialiștii.